श्योपुर

श्योपुर (Sheopur) भारत के मध्य प्रदेश राज्य के श्योपुर ज़िले में स्थित एक नगर है। यह ज़िले का मुख्यालय भी है और छोटी लाइन की रेलवे द्वारा ग्वालियर से जुड़ा है। श्योपुर लकड़ी की नक्काशी के लिए प्रसिद्ध है। चम्बल नदी यहाँ से केवल 25 किमी उत्तर में बहती है तथा राजस्थान और मध्य प्रदेश की राज्य-सीमा बनाती है।

आवागमन 
ग्वालियर यहाँ से लगभग 240 किमी दूर है और वहाँ से यहाँ रेल व बस द्वारा आया जा सकता है। यहाँ से 60 किमी दूर सवाई माधोपुर और 110 किमी दूर कोटा है और दोनों स्थानों से बस सेवा उपलब्ध है।

जलवायु 
यहाँ का औसत वर्षण 750 मिलिमीटर प्रतिवर्ष है। तापमान 49 से 2 डिग्री सेंटीग्रेड के बीच मापा जाता है।

समुदाय 
श्योपूर ज़िले में पहले यादव समुदाय की बहुलता थी, लेकिन समय के साथ राजस्थान से मीणा समुदाय के लोग यहाँ आकर बस गए और आज मीणा समाज यहां का बाहुल्य और प्रभावशाली समाज है।

इन्हें भी देखें 
 कूनो राष्ट्रीय उद्यान
 श्योपुर ज़िला

सन्दर्भ 

मध्य प्रदेश के शहर
श्योपुर ज़िला
श्योपुर ज़िले के नगर